11/Sv. 71 Službeni list Europske unije 19 32005R0552 L 93/6 SLUŽBENI LIST EUROPSKE UNIJE 12.4.2005. UREDBA KOMISIJE (EZ) br. 552/2005 od 11. travnja 2005. o uvođenju privremene antidampinške pristojbe na uvoz određenih opeka od magnezijevog oksida podrijetlom iz Narodne Republike Kine KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (!) (Osnovna uredba), a posebno njezin članak 7., nakon savjetovanja sa Savjetodavnim odborom, budući da: A. POSTUPAK 1. Pokretanje ispitnog postupka Komisija je 13. srpnja 2004. putem obavijesti objavljene u Službenom listu Europske unije (?) najavila pokretanje antidampinškog postupka u vezi s uvozom određenih opeka od magnezijevog oksida podrijetlom iz Narodne Republike Kine (NRK) u Zajednicu. Postupak je pokrenut na temelju zahtjeva koji je 7. lipnja 2004. podnio Savez europskih proizvođača vatrostalnih materijala (P.R.E.) (podnositelj zahtjeva) u ime proizvođača koji predstavljaju većinski udio, a u ovom slučaju više od 50 % u ukupnoj proizvodnji Zajednice određenih opeka od magne- zijevog oksida. Zahtjev je sadržavao dokaze o dampingu dotičnog proizvoda i o materijalnoj šteti koja je radi toga nastala, što se smatralo dostatnim da se opravda pokretanje postupka. 2. Stranke na koje se odnosi postupak Komisija je službeno obavijestila podnositelja zahtjeva, ostale proizvođače Zajednice, proizvođače izvoznike, uvoznike, dobavljače i korisnike kao i udruženja korisnika za koje se zna da su zainte- resirani te predstavnike NR Kine o pokretanju ispitnog postupka. Zainteresiranim je stranama dana mogućnost da pisanim putem iznesu svoje stavove i zatraže saslušanje u roku iz obavijesti o pokretanju postupka. Proizvođači koji su podnijeli zahtjev, ostali proizvođači Zajednice koji su surađivali u ispitnom postupku, proizvođači izvoznici, uvoznici, dobavljači, korisnici i udruženja korisnika iznijeli su svoje stavove. Svim zainteresiranim stranama koje su to zatražile i koje su dokazale da postoje posebni razlozi da ih se sasluša dana je mogućnost da budu saslušane. Kako bi se proizvođačima izvoznicima iz NR Kine, ako oni to žele, omogućilo podnošenje zahtjeva za primjenom tretmana tržišnoga gospodarstva (MET) ili individualnog tretmana (IT), Komisija je kineskim trgovačkim društvima za koje se zna da su zainteresirani poslala obrasce zahtjeva za primjenom tretmana tržišnoga gospodarstva ili individualnog tretmana. Osam trgovačkih društava je zatražilo MET sukladno članku 2. stavku 7. Osnovne uredbe odnosno individualni tretman ako se ispitnim postupkom utvrdi da ne ispunjavaju uvjete za MET, a jedno je trgovačko društvo zatražilo samo IT. (!) SL 1L 56, 6.3.1996., str. 1. Uredba kako je zadnje izmijenjena Uredbom (EZ) br. 461/2004 (SL L 77, 13.3.2004., str. 12.). (2) SL € 180, 13.7.2004., str. 2.